**Opis predmetu zákazky**

Predmet zákazky**:**

Vypracovanie správy o hodnotení strategického dokumentu „Plán rozvoja verejných vodovodov a verejných kanalizácií Prešovského kraja“- zabezpečenie zhotoviteľa správy.

**CPV kód: 90711400-8 – služby na posudzovanie vplyvu na životné prostredie (EIA)**

Opis predmetu zákazky**:**

Hlavným podkladom pre stanovenie ceny na vypracovanie správy o hodnotení strategického dokumentu „Plán rozvoja verejných vodovod a verejných kanalizácií Prešovského kraja“ je **Rozsah hodnotenia strategického dokumentu** „Plán rozvoja verejných vodovodov a verejných kanalizácií Prešovského kraja“, ktorý tvorí Prílohu č. 1.

**V cene je zahrnutá aj účasť na verejnom prerokovaní strategického dokumentu.**

Zhotoviteľ správy o hodnotení strategického dokumentu musí byť odborne spôsobilá osoba na posudzovanie vplyvov na životné prostredie podľa § 61 zákona č.24/2006 Z. z. o posudzovaní vplyvov na životné prostredie a o zmene a doplnená niektorých zákonov zapísaná v zozname odborne spôsobilých osôb na posudzovanie vplyvov na životné prostredie.

### Komunikácia:

### Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému https://josephine.proebiz.com v položke „Knižnica manuálov a odkazov“.

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému https://josephine.proebiz.com v položke „Knižnica manuálov a odkazov“.

### Lehota na predkladanie ponúk:

Dátum: 16.02.2024

Čas: 10:00 hod.

### Spôsob predkladania ponúk:

Formou predloženia ponuky do predmetnej zákazky v elektronickej forme v systéme JOSEPHINE umiestnenom na webovej adrese <https://josephine.proebiz.com>.

### Podmienky účasti:

### Vypracovaná cenová ponuka v systéme JOSEPHINE a vyplnená Príloha č. 2

### Kritériá vyhodnotenia ponúk:

Najnižšia celková cena. Na základe výsledku vyhodnotenia ponúk bude určený úspešný uchádzač. Neúspešných uchádzačov bude verejný obstarávateľ informovať o výsledku vyhodnotenia ponúk.

### Podmienky týkajúce sa zmluvy:

Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku, resp. neuzavrieť zmluvu.

V prípade vystavenia objednávky sa preddavok ani zálohová platba neposkytuje. Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky. Splatnosť faktúry je min. 30 dní.

### Doplňujúce informácie:

### Ponuky budú vyhodnocované za celý predmet zákazky, úspešný uchádzač poskytne službu, ktorá je predmetom zákazky po vyhodnotení ponúk na základe vystavenej objednávky za podmienok dodržania cien uvedených v cenovej ponuke. Neúplná cenová ponuka bude vylúčená z vyhodnocovania.

### Dôvody na zrušenie použitého postupu zadávania zákazky:

Verejný obstarávateľ môže zrušiť použitý postup zadávania zákazky z nasledovných dôvodov:

* nebude predložená ani jedna ponuka,
* ani jeden uchádzač nesplní podmienky účasti,
* ani jedna z predložených ponúk nebude zodpovedať určeným požiadavkám vo výzve na predkladanie ponúk,
* ak sa zmenili okolnosti, za ktorých sa vyhlásilo toto verejné obstarávanie

V Prešove dňa 06.02.2024

Spracoval: Mgr. Miroslava Gazdiková

radca oddelenia MTZ CP Prešov

Súhlasí: Mgr. Marcel Kočiško

vedúci oddelenia MTZ CP Prešov

Schvaľuje: Ing. Róbert Komjáti-Nagy

riaditeľ Centra podpory Prešov